CELEX: 62019TN0301
Language: sk
Date: 2019-05-14 00:00:00
Title: Vec T-301/19: Žaloba podaná 14. mája 2019 — PNB Banka a iní/ECB

22.7.2019   
               
               
                  SK
               
               
                  Úradný vestník Európskej únie
               
               
                  C 246/31
               
            
         Žaloba podaná 14. mája 2019 — PNB Banka a iní/ECB
         (Vec T-301/19)
         (2019/C 246/33)
         Jazyk konania: angličtina
         
            Účastníci konania
         
         
            Žalobcovia: PNB Banka AS (Riga, Lotyšsko),  CR (*1),  CT (*1) (v zastúpení: O. Behrends a M. Kirchner, lawyers)
         
            Žalovaná: Európska centrálna banka
         
            Návrhy
         
         Žalobcovia navrhujú, aby Všeobecný súd:
         
                     —
                  
                  
                     zrušil rozhodnutie ECB z 1. marca 2019 klasifikovať spoločnosť PNB Banka ako významný subjekt,
                  
               
                     —
                  
                  
                     uložil Európskej centrálnej banke povinnosť nahradiť trovy konania.
                  
               
            Dôvody a hlavné tvrdenia
         
         Na podporu svojej žaloby žalobcovia uvádzajú desať žalobných dôvodov.
         
                     1.
                  
                  
                     Prvý žalobný dôvod je založený na nesprávnom predpoklade ECB, že článok 6 ods. 5 písm. b) nariadenia č. 1024/2013 (1) sa týka rozhodnutia o klasifikácii.
                     
                                 —
                              
                              
                                 Žalobcovia tvrdia, že článok 6 ods. 5 písm. b) nariadenia č. 1024/2013 ECB len oprávňuje, aby sama vykonávala všetky relevantné právomoci príslušného vnútroštátneho orgánu. Článok 39 ods. 5 druhý pododsek nariadenia č. 468/2014 (2) nemôže meniť povahu rozhodnutia na základe článku 6 ods. 5 písm. b) nariadenia č. 1024/2013. Ak Všeobecný súd rozhodne, že článok 39 ods. 5 druhý pododsek nariadenia č. 468/2014 mení povahu tohto rozhodnutia, žalobcovia namietajú protiprávnosť uvedeného článku 39 ods. 5 druhého pododseku.
                              
                           
               
                     2.
                  
                  
                     Druhý žalobný dôvod je založený na tom, že ECB založila svoje rozhodnutie na nesprávnych predpokladoch o podmienkach a účele článku 6 ods. 5 písm. b) nariadenia č. 1024/2013 a okrem toho nezohľadnila výnimočnú povahu rozhodnutia prijímaného na základe uvedeného ustanovenia.
                  
               
                     3.
                  
                  
                     Tretí žalobný dôvod je založený na tom, že ECB starostlivo a nestranne neposúdila a nevyhodnotila všetky relevantné aspekty individuálneho prípadu s cieľom zistiť, či je rozhodnutie na základe článku 6 ods. 5 písm. b) nariadenia č. 1024/2013 nevyhnutné.
                  
               
                     4.
                  
                  
                     Štvrtý žalobný dôvod je založený na tom, že ECB porušila niektoré základné procesné požiadavky.
                  
               
                     5.
                  
                  
                     Piaty žalobný dôvod je založený na tom, že ECB nevykonala svoju diskrečnú právomoc na základe článku 6 ods. 5 písm. b) nariadenia č. 1024/2013.
                  
               
                     6.
                  
                  
                     Šiesty žalobný dôvod je založený na tom, že ECB porušila zásadu proporcionality.
                  
               
                     7.
                  
                  
                     Siedmy žalobný dôvod je založený na tom, že ECB porušila zásadu nemo auditor.
                  
               
                     8.
                  
                  
                     Ôsmy žalobný dôvod založený na tom, že ECB porušila zásadu rovnakého zaobchádzania.
                  
               
                     9.
                  
                  
                     Deviaty žalobný dôvod je založený na tom, že ECB porušila zásady legitímnej dôvery a právnej istoty.
                     
                                 —
                              
                              
                                 Žalobcovia tvrdia, že rozhodnutie je nejasné, a preto vytvára právnu neistotu a je v rozpore s legitímnou dôverou spoločnosti PNB Banka založenou na jej predchádzajúcich kontaktoch s ECB a Komisiou pre finančné a kapitálové trhy.
                              
                           
               
                     10.
                  
                  
                     Desiaty žalobný dôvod je založený na tom, že ECB porušila článok 19 nariadenia č. 1024/2013 a jeho odôvodnenie 75 a dopustila sa zneužitia právomoci.
                  
               
            (*1)  Údaje odstránené alebo vymazané v rámci zaistenia ochrany osobných dát a/alebo dôvernosti.
         
            (1)  Nariadenie Rady (EÚ) č. 1024/2013 z 15. októbra 2013, ktorým sa Európska centrálna banka poveruje osobitnými úlohami, pokiaľ ide o politiky týkajúce sa prudenciálneho dohľadu nad úverovými inštitúciami (Ú. v. EÚ L 287, 2013, s. 63).
         
            (2)  Nariadenie Európskej centrálnej banky (EÚ) č. 468/2014 zo 16. apríla 2014 o rámci pre spoluprácu v rámci jednotného mechanizmu dohľadu medzi Európskou centrálnou bankou, príslušnými vnútroštátnymi orgánmi a určenými vnútroštátnymi orgánmi (nariadenie o rámci JMD) (ECB/2014/17) (Ú. v. EÚ L 141, 2014, s. 1).